****

**ΤΜΗΜΑ ΚΤΗΝΙΑΤΡΙΚΗΣ**

**ΤΟΜΕΑΣ ΚΛΙΝΙΚΩΝ ΚΤΗΝΙΑΤΡΙΚΩΝ ΣΠΟΥΔΩΝ**

**ΠΑΘΟΛΟΓΙΚΗ ΚΛΙΝΙΚΗ - ΖΩΑ ΣΥΝΤΡΟΦΙΑΣ**

* Όλοι οι φοιτητές, οι κτηνίατροι και όλο το ακαδημαϊκό προσωπικό των κλινικών είναι απαραίτητο να γνωρίζει και συμμορφώνεται πλήρως με τις βασικές αρχές υγιεινής και προσωπικής ασφάλειας και να φροντίζει για τη διατήρηση της καθαριότητας στις κλινικές.
* **Ενδεδειγμένη ενδυμασία για τους χώρους του νοσηλευτηρίου και των εξωτερικών ιατρείων των Κλινικών Ζώων Συντροφιάς**
* Το προσωπικό είναι υποχρεωτικό να φορά καθαρή επαγγελματική ενδυμασία, καθαρό προστατευτικό ιματισμό και καθαρά, κατάλληλα υποδήματα καθόλη τη διάρκεια εργασίας τους στους χώρους των εξωτερικών ιατρείων των Κλινικών Ζώων Συντροφιάς.
* Εγκεκριμένες ιατρικές φόρμες που προορίζονται για νοσοκομειακή χρήση μπορούν να χρησιμοποιηθούν εναλλακτικά του προστατευτικού ιματισμού.
* Ο προστατευτικός ιματισμός και τα υποδήματα πρέπει να αλλάζουν ή να καθαρίζονται και να απολυμαίνονται σε κάθε περίπτωση που θα λερωθούν με κόπρανα, ούρα, αίμα, ρινικό έκκριμα ή άλλα σωματικά υγρά. Για τους παραπάνω λόγους μία καλή πρακτική είναι η ύπαρξη ενός επιπλέον προστατευτικού ιματισμού διαθέσιμου για χρήση.
* Το προσωπικό θα πρέπει να φορά υποδήματα κλειστά και θα πρέπει να φροντίζει για την απολύμανσή τους πριν και μετά την εργασία.
* Συνιστάται η χρήση της ενδονοσοκομειακής ενδυμασίας για όλο το προσωπικό, με στόχο τον περιορισμό της πιθανότητας μεταφοράς λοιμωδών παραγόντων στο σπίτι, όπου άνθρωποι και ζώα μπορούν να εκτεθούν σε αυτούς.
* **Γενική καθαριότητα και υγιεινή:** Η διατήρηση της καθαριότητας της κλινικής και της ενδεδειγμένης προσωπικής υγιεινής ανήκουν στην ευθύνη του προσωπικού των Κλινικών.
* Τα χέρια θα πρέπει να πλένονται ή να καθαρίζονται με αλκοολούχο αντισηπτικό χεριών πριν και μετά από την εξέταση κάθε ασθενούς ζώου.
* Καθαρά εξεταστικά γάντια μιας χρήσης θα πρέπει να χρησιμοποιούνται σε ασθενή ζώα ιδιαίτερα για όσα είναι ύποπτα για λοιμώδη νοσήματα.
* Οι επιφάνειες ή ο εξοπλισμός που θα λερωθούν με κόπρανα, εκκρίσεις ή αίμα πρέπει να καθαρίζονται και να απολυμαίνονται άμεσα με ευθύνη του κτηνιάτρου που εξετάζει το ζώο.. Αυτό είναι εξαιρετικά σημαντικό για ασθενή ζώα που πάσχουν ή είναι ύποπτα για λοιμώδη νοσήματα.
* Ο εξοπλισμός που χρησιμοποιείται σε ένα ασθενές ζώο (φίμωτρα, λαβίδες και άλλα), πριν χρησιμοποιηθεί στον επόμενο ασθενή θα πρέπει να καθαρίζεται και να απολυμαίνεται με 70% ισοπροπυλική αλκοόλη ή 0,5% χλωρεξιδίνη (το 0,5% είναι για στοματικό διάλυμα για εξοπλισμό μπορεί να χρειάζεται παραπάνω., διαθέσιμη σε διάφορα σημεία της κλινικής. Εναλλακτικά, αφού καθαριστεί ο εξοπλισμός που χρησιμοποιήθηκε μπορεί να προσκομιστεί για αποστείρωση όταν αυτό ενδείκνυται.
* Οι φοιτητές θα μπορούσαν να χρησιμοποιούν τα προσωπικά τους εργαλεία (ψαλίδι, αιμοστατική λαβίδα, θερμόμετρο, στηθοσκόπιο, φωτεινή πηγή), ενώ είναι αναγκαίο αυτά να καθαρίζονται και απολυμαίνονται τακτικά.
* Αν το εξεταζόμενο ζώο παρασιτείται από ψύλλους ή κρότωνες διενεργείται ψεκασμός με φιπρονίλη από το φαρμακείο της κλινικής, τηρώντας τους κανόνες ασφαλούς ψεκασμού σύμφωνα με τον κατασκευαστή, αφού προηγούμενα χρεωθεί στον ιδιοκτήτη του ζώου.
* **Τρόφιμα και ποτά**
* Τρόφιμα και ποτά δεν επιτρέπεται να αποθηκεύονται ή να καταναλώνονται στους χώρους εξέτασης ή νοσηλείας ζώων.
* Στα ψυγεία που χρησιμοποιούνται για τα τρόφιμα και τα φάρμακα των ασθενών ζώων δεν πρέπει να αποθηκεύονται τρόφιμα και ποτά που προορίζονται για ανθρώπινη χρήση.
* **Χειρισμός μηχανημάτων:** Πρέπει να γίνεται σύμφωνα με τις οδηγίες της κατασκευαστικής εταιρείας σε ότι αφορά τον χειρισμό και την ασφάλεια του χειριστή.
* **Πρώτες βοήθειες:** Σε περιπτώσεις μικροτραυματισμών υπάρχει φαρμακείο στην Κλινική.
* **Ιατρική βοήθεια παρέχεται από** **Γενικό Νοσοκομείο Καρδίτσας** (**Τμήμα Επειγόντων περιστατικών). Τηλέφωνο επικοινωνίας 2441351520 / ΕΚΑΒ Τηλέφωνο επικοινωνίας 166.**
* **Σε περίπτωση πυρκαγιάς υπάρχει σύστημα πυρόσβεσης με νερό καθώς και πυροσβεστήρες ξηράς κόνεως στο διάδρομο κάθε ορόφου / ΠΥΡΟΣΒΕΣΤΙΚΗ Τηλέφωνο επικοινωνίας 199.**

**Διατηρείτε το χώρο της Κλινικής και τον εξοπλισμό πάντα καθαρά.**